সি আই পাড়া সর্দার বাড়ি

**সি আই পাড়া সরদার বাড়ি** বাংলাদেশের দক্ষিণাঞ্চলের পিরোজপুর শহরে অবস্থিত একটি ঐতিহাসিক ও ঐতিহ্যবাহী স্থাপনা। এটি ৫ শতাব্দীরও বেশি পুরনো একটি প্রাচীন পরিবারের আবাসস্থল, যার শিকড় ১৬শ শতাব্দী (শের শাহ সুরির) আমল থেকে এ অঞ্চলে প্রোথিত। বাড়িটি সরদার পরিবারের ঐতিহ্য, সাহস, সম্মান এবং প্রতিরোধের প্রতীক হিসেবে আজও টিকে আছে। 
থাম্ব|সি আই পাড়া সর্দার বাড়ি

## ইতিহাস

### প্রারম্ভিক যুগ (১৬০০–১৭০০ শতক)
ফিরোজ উদ্দিন সরদারের পূর্বপুরুষেরা ১৬০০ শতকের দিকে পিরোজপুর অঞ্চলে বসবাস শুরু করেন। সে সময় অঞ্চলটি ছিল ঘন জঙ্গল ও বন্যপ্রাণীতে পরিপূর্ণ। সলিম উদ্দিন সরদার ছিলেন এই অঞ্চলে মানববসতি গঠনের পথিকৃৎ। তিনি বাঘের সঙ্গে লড়াই করে ও জঙ্গল পরিষ্কার করে বসবাসযোগ্য পরিবেশ তৈরি করেন। বাংলার ইতিহাসে ১৬০০ শতক ছিল নতুন বসতি, জমিদারি বিস্তার ও নৌপথ কেন্দ্রিক শাসন ব্যবস্থার গঠনের সময়। এই সময়েই পিরোজপুর অঞ্চলে বসতি স্থাপন করেন সি আই পাড়ার সর্দার বংশ। পরবর্তীকালে এই পরিবার দক্ষিণ বাংলার অন্যতম প্রভাবশালী জমিদার পরিবার হিসেবে প্রতিষ্ঠা পায়। ভারতবর্ষের ইতিহাসে সম্রাট শের শাহ সুরি (১৫৪০-১৫৪৫) কেবল এক ক্ষণজন্মা শাসক ছিলেন না, বরং তিনি ছিলেন এক অপরাজেয় সামরিক শক্তির প্রতীক। তাঁর সেনাবহিনীতে অন্তর্ভুক্ত খান, পাঠান, মোল্লা এবং সর্দার পদবীধারী যোদ্ধারা ছিলেন মধ্য এশিয়ার সমরকৌশলে দক্ষ এক একটি দুর্ধর্ষ শক্তি। শের শাহের মৃত্যুর পরবর্তী অস্থিতিশীল সময়ে মুঘলদের ক্ষমতা পুনরুদ্ধার এবং মধ্যপথে মুঘল-মারাঠা-রাজপুত জোটের সাঁড়াশি আক্রমণের ফলে এই দুর্ধর্ষ বাহিনীর একটি বিশাল অংশ নিজ ভূমিতে প্রত্যাবর্তনের পথ হারান। এই ঐতিহাসিক বাধ্যবাধকতাই তাঁদের বাংলার দুর্গম ও জনবসতিহীন ব্রাত্য জনপদগুলোর দিকে ঠেলে দেয়। বাংলার দক্ষিণ-পশ্চিমাঞ্চলের এই দুর্গম ভূখণ্ডে প্রথম মানব-বসতি স্থাপনকারী ছিলেন শের শাহের সাথে এসে আটকে পড়া এই আফগান, পশতুন, পাঞ্জাবী ও বেলুচ মুসলিম যোদ্ধারা। পিরোজপুরের ঐতিহাসিক ‘সি আই পাড়া সর্দার বাড়ি’ এই শৌর্যমণ্ডিত ঐতিহ্যের এক জীবন্ত মহাফেজখানা। এই বাড়ির আদি পুরুষগণ ছিলেন শের শাহের সেই রণকৌশলী সর্দার বাহিনীর উচ্চপদস্থ সদস্য, যাঁরা প্রতিকূল প্রকৃতির বিরুদ্ধে লড়াই করে এই জনপদকে বাসযোগ্য করে তুলেছিলেন। তাঁদের লড়াকু মানসিকতা এবং স্বাধীনচেতা স্বভাবের কারণে এই অঞ্চলে মুঘল আধিপত্য কিংবা পরবর্তীকালের ব্রিটিশ ঔপনিবেশিক শাসনব্যবস্থা কখনোই সুসংহত হতে পারেনি। বাংলার ইতিহাসে বারো ভূঁইয়াদের প্রতিরোধ কিংবা স্বাধীন সুলতানি ও নবাবী আমলের সার্বভৌমত্ব রক্ষার নেপথ্যে এই লড়াকু বসতিগুলোই ছিল শক্তির প্রধান উৎস। দিল্লির কেন্দ্রীয় শাসনকে অস্বীকার করার যে দুঃসাহস বাংলা যুগে যুগে দেখিয়েছে, তার মূলে ছিল পিরোজপুরের মতো স্বাধীন মুসলিম অঞ্চলগুলো। এই অঞ্চলগুলো মূলত দিল্লী-বিমুখ এক একটি স্বায়ত্তশাসিত শক্তির কেন্দ্র হিসেবে আবির্ভূত হয়েছিল। নামতাত্ত্বিক বিশ্লেষণে দেখা যায়, এই স্বাধীন অঞ্চলগুলোর নামের শেষে "পুর" (যেমন: পিরোজপুর, ফিরোজপুর) শব্দটি একটি গূঢ় অর্থ বহন করে। এখানে "পুর" কেবল জনপদবাচক প্রত্যয় নয়, বরং এটি সংস্কৃত ও ফারসি শব্দের সংমিশ্রণে গঠিত একটি 'সুরক্ষিত সামরিক দুর্গ' বা **'অভেদ্য আবাসভূমি'**র পরিচায়ক। এই সুরক্ষিত "পুর" বা দুর্গগুলোই ছিল বাংলার স্বাধীন চেতনার আদি সুতিকাগার, যেখানে প্রতিটি বসতি ছিল এক একটি অজেয় শক্তিকেন্দ্র।    

১৫৭৬ খ্রিষ্টাব্দে সম্রাট আকবর বাংলা বিজয় সম্পন্ন করলেও বাংলার বহু শক্তিশালী জমিদার মুঘলদের অধীনতা স্বীকার করেননি। তারা নিজেদের জমিদারিতে স্বাধীন শাসন বজায় রাখেন। পিরোজপুর অঞ্চলের জমিদার ফিরোজ উদ্দীন সরদার, সলিম উদ্দীন সরদার এবং তাঁদের বংশধররাও ছিলেন সেই স্বাধীন শক্তিধর জমিদার পরিবারের অংশ।  

দক্ষিণ বাংলার নদীবেষ্টিত অঞ্চলে এই সর্দার পরিবারের ছিল প্রশাসনিক কাঠামো, স্থানীয় বিচারব্যবস্থা, কৃষি তদারকি এবং জনগণের স্বার্থরক্ষার সুসংহত ব্যবস্থা। তাদের জমিদার বাড়ি—সি আই পাড়া সর্দার বাড়ি—আজও বহন করে সেই শতবর্ষী ইতিহাসের নিদর্শন। এ বাড়ির সঙ্গে জড়িয়ে আছে—

● স্বাধীন শাসনের স্মৃতি

● যুদ্ধ ও নৌ প্রতিরোধের ইতিহাস

● সামাজিক নেতৃত্ব ও দানশীলতার ঐতিহ্য

● পিরোজপুর অঞ্চলের রাজনৈতিক ও সাংস্কৃতিক গুরুত্ব

এই সর্দার পরিবারের ছিল সুসংগঠিত স্থলসৈন্য বাহিনী এবং শক্তিশালী নৌবাহিনী। নিজেদের জমিদারি রক্ষা ও স্বাধীনতা বজায় রাখতে তারা নিয়মিত মুঘল ফৌজের বিরুদ্ধে প্রতিরোধ গড়ে তুলতেন। এ কারণে বাংলার ইতিহাসে তারা পরিচিত ছিলেন “বারো ভূঁইয়া” নামে—যারা ভূমি ও জলপথ উভয় ক্ষেত্রেই যুদ্ধকৌশলে দক্ষ ছিলেন। তারা বৃহত্তর “বারো ভূঁইয়া” ঐতিহ্যের সঙ্গে সম্পৃক্ত জমিদারগোষ্ঠীর অন্তর্ভুক্ত। এখানে “বারো” বলতে নির্দিষ্ট সংখ্যা বোঝায় না; বরং বাংলার বিভিন্ন অঞ্চলের বহু স্বাধীন জমিদারদের সমষ্টি বোঝায়।

১৭০০ শতকে ফিরোজ উদ্দিন সরদার তার পূর্বপুরুষদের ঐতিহ্য অনুসরণ করে পিরোজপুরে জনবসতি গঠনে গুরুত্বপূর্ণ ভূমিকা রাখেন। তার নামেই এই অঞ্লের নামকরণ হয় **ফিরোজপুর** (পরবর্তীতে **পিরোজপুর**)।

### নবাব আমল
ফিরোজ উদ্দিন সরদার নবাব আলীবর্দি খানের অধীনে প্রশাসনিক কর্মকর্তা হিসেবে দায়িত্ব পালন করেন। দক্ষতা ও জনপ্রিয়তার কারণে তিনি দ্রুত প্রভাবশালী হয়ে ওঠেন। কিন্তু ক্ষমতার দ্বন্দ্বে তিনি ঘসেটি বেগম ও রায়দুর্লভের ষড়যন্ত্রের শিকার হন। ১৭৫৩ সালে নবাববাড়ি প্রাঙ্গণে তিনি শাহাদত বরণ করেন।

১৭৫১ সালে আগা বাকের খান এবং ফিরোজ উদ্দিন সরদারের সাথে নবাব আলীবর্দী খানের কন্যা ঘসেটি বেগম, তার স্বামী নওয়াজিশ আলী খান এবং নওয়ারা পেশকার রাজবল্লভের বিবাদ শুরু হয়। ত্রিপুরার শাসনকর্তা উমিদ ঢাকায় এসে আগা বাকের খান এবং ফিরোজ উদ্দিন সরদারকে আক্রমণ করলে তারা আরাকানী রাজার নিকট সাহায্য চাইলে সরদার লেয়া মুরারিকে এক হাজার যুদ্ধ জাহাজ সহ পাঠানো হয়। এর ফলে আগা বাকের ও ফিরোজ সরদার উমিদকে পরাজিত করেন।

পরবর্তীতে নবাব সিরাজুদ্দৌলা তাদের মুর্শিদাবাদে বন্দি করেন এবং মুক্তির পর ঢাকায় হোসেন আবেদীন ও তার দলকে আক্রমণ করার নির্দেশ দেন। ১৭৫৩ সালে আগা বাকের খান ও ফিরোজ উদ্দিন সরদার হোসেন আবেদীনকে হত্যা করেন। ঘসেটি বেগম ও রাজবল্লভের ষড়যন্ত্রের ফলে নবাববাড়িতে শরবতে বিষ প্রয়োগ করা হয় এবং ফিরোজ উদ্দিন সরদার, আগা বাকের খান ও আরও সৈন্য ১৭ জন শহীদ হন।

### জমিদারি উত্তরাধিকার
সি আই পাড়া সর্দার বংশের আদী গোত্র ও পরিচয় 

সর্দার নিজাম খান সুরি (১৫৪০)

সর্দার জালাল খান সুরি ( সর্দার-ই-আযম) (১৫৪৫)

সর্দার ইব্রাহিম খান সুরি (১৫৫৫)

সর্দার আহমদ খান সুরি (১৫৫৫)

সর্দার ফিরোজ শাহ সুরি (১৫৫৪)

সর্দার গাজী খান সুরি (১৫৫০)

সর্দার আদিল শাহ সুরি (১৫৫৪)

সর্দার ফতেহ খান সুরি (১৫৫৫)

সর্দার নসরুল্লাহ সুরি (১৫৫৫)

সর্দার ওমর শাহ সুরি (১৫৫৫)

সর্দার হাইবত খান নিয়াজি ( সর্দার-ই-আযম) 

সর্দার সাঈদ খান নিয়াজি (১৫৫০)

সর্দার ঈসা খান নিয়াজি (১৫৩০-১৫৪৮)

সর্দার পারবাত খান নিয়াজি (১৫৫০)

সর্দার আলী খান নিয়াজি (১৫৫০)

সর্দার শাহবাজ খান নিয়াজি (১৫৪০)

সর্দার হাসান খান সুরি (১৫২৫)

সর্দার শেরশাহ সুরি ( সর্দার-ই আযম) (১৫৪৫)

সর্দার ইসলাম খান সুরি ( ১৫৪৫)

* সলিম উদ্দিন সরদার (১৭৪০)
* ফিরোজ উদ্দিন সরদার (১৭৫৩)
* এলেম উদ্দিন সরদার (১৭৮১)
* কুতুব উদ্দিন সরদার (১৮১৫)
* কিতাব উদ্দিন সরদার (১৮৫৩)
* নাজিম উদ্দিন সরদার (১৮৭৮)
* নিজাম উদ্দিন সরদার (১৮৮২)
* কোরবান আলী সরদার (১৯২২)

C.S. রেকর্ড অনুযায়ী, তারা **পিরোজপুর ও নামাজপুর মৌজা** অঞ্চলের মালিক ছিলেন। তাদের মালিকানাধীন জমির দাগ নম্বর ছিল —  **৮৮৮, ৬৩৮–৬৪৫, ৬৪৬–৬৪৮, ৬৭৫–৬৭৭, ৬৮১, ৭৮৪, ১০০৮, ১০৪৬, ১০৫২, ১৫১৭** ইত্যাদি।  এস.এ. ও বি.এস. রেকর্ডেও তাদের উত্তরসূরিদের নামে ভূমি রেকর্ডভুক্ত রয়েছে। সি আই পাড়া সর্দার বাড়ি পিরোজপুর মৌজার অন্তর্গত একটি ঐতিহাসিক স্থাপনা, যা মৌজাটির প্রাথমিক বসতি ও নির্মাণ ইতিহাসের সঙ্গে ঘনিষ্ঠভাবে সম্পর্কিত। পিরোজপুর মৌজার প্রণীত প্রাথমিক Sa নকশা অনুসারে, উক্ত সময়ে এই ভবনটিই এলাকাটিতে একমাত্র বিদ্যমান নির্মিত স্থাপনা ছিল। এই প্রেক্ষাপটে সি আই পাড়া সর্দার বাড়িকে পিরোজপুর মৌজায় নির্মিত প্রথম ভবন হিসেবে চিহ্নিত করা হয়। 

### রায়দুর্লভের চক্রান্ত ও প্রতিরোধ
ফিরোজ উদ্দিন সরদারের শাহাদতের পর রায়দুর্লভ এই জমিদারিকে নিজের দখলে নিতে চেষ্টা করলেও সরদার পরিবারের প্রতিরোধে ব্যর্থ হন। মূল ফিরোজপুর সহর ও দক্ষিণাঞ্চল কখনো রায়দুর্লভের অধীনে যায়নি। ১৯০০ সালের পরের C.S. ও S.A. রেকর্ডেও এই ভূমি সরদার পরিবারের নামে থেকে যায়।

## সমাজ, সংস্কৃতি ও শিক্ষা
সরদার পরিবার পিরোজপুর শহরে বহু সরকারি, প্রশাসনিক ও শিক্ষাপ্রতিষ্ঠানের জন্য জমি দান করেন। তাদের দানকৃত জমির উপর বর্তমানে অবস্থিত:

* পিরোজপুর মহাকুমা সাবেক আদালত ভবন
* ডিসি ভবন
* রিজার্ভ পুকুর ও রায়পুকুর
* শহীদ মিনার
* পিরোজপুর শিল্পকলা একাডেমি
* রেজিস্ট্রার ভবন
* পিরোজপুর সরকারি উচ্চ বিদ্যালয়
* পিরোজপুর সরকারি বালিকা উচ্চ বিদ্যালয়
* পিরোজপুর সরকারি টাউন মাধ্যমিক বিদ্যালয়

সরকার এই জমিগুলো অধিগ্রহণ করে জনকল্যাণমূলক কাজে ব্যবহার করে, যা পিরোজপুর শহরের প্রশাসনিক, শিক্ষাগত ও সাংস্কৃতিক বিকাশে গুরুত্বপূর্ণ ভূমিকা রাখে।  সরদার পরিবারের সামাজিক প্রভাব ছিল গভীর; তারা স্থানীয় উৎসব, ধর্মীয় অনুষ্ঠান এবং সমাজসেবা কার্যক্রমেও সক্রিয়ভাবে যুক্ত ছিলেন।

## স্থাপত্য
সি আই পাড়া সরদার বাড়িটি ইট, চুন-সুরকি ও কাঠের মিশ্রণে নির্মিত। ইসলামিক খিলান, দোচালা ছাদ, অলংকৃত বারান্দা ও ঔপনিবেশিক প্রভাবযুক্ত নকশা এখনো অক্ষত রয়েছে। বিশাল দরবার ঘর, খোদাই করা দরজা ও পুরু প্রাচীর ১৮শ শতকের স্থাপত্যরীতির নিদর্শন। সি আই পাড়া সর্দার বাড়ি পিরোজপুর মৌজার অন্তর্গত একটি ঐতিহাসিক স্থাপনা, যা মৌজাটির প্রাথমিক বসতি ও নির্মাণ ইতিহাসের সঙ্গে ঘনিষ্ঠভাবে সম্পর্কিত। পিরোজপুর মৌজার প্রণীত প্রাথমিক Sa নকশা অনুসারে, উক্ত সময়ে এই ভবনটিই এলাকাটিতে একমাত্র বিদ্যমান নির্মিত স্থাপনা ছিল। এই প্রেক্ষাপটে সি আই পাড়া সর্দার বাড়িকে পিরোজপুর মৌজায় নির্মিত প্রথম ভবন হিসেবে চিহ্নিত করা হয়।  

### পর্যটন ও দর্শনার্থী তথ্য

* বাড়িটি বর্তমানে দর্শনার্থীদের জন্য খোলা।
* গাইডেড ট্যুর এবং স্থানীয় ইতিহাসভিত্তিক প্রদর্শনী পরিচালিত হয়।
* দর্শনার্থীরা বাড়ির ঐতিহাসিক নকশা, বারান্দা, দরবারঘর ও প্রাচীন কাঠের খোদাইকৃত কাঠামো দেখতে পারেন।
* স্থানীয় উৎসব বা সাংস্কৃতিক অনুষ্ঠানে বাড়ি প্রায়শই খোলা থাকে।

### গবেষণা ও রেফারেন্স

* স্থানীয় গবেষক ও ইতিহাসবিদদের লেখা সংক্ষেপ।
* সরকারি প্রত্নতত্ত্ব অধিদপ্তরের রিপোর্ট।
* পিরোজপুর জেলা আর্কাইভ ও পুরনো নথিপত্র।

## সংরক্ষণ
সরদার পরিবারের উত্তরসূরিরা বাড়িটির তত্ত্বাবধান করছেন। স্থানীয় প্রশাসন ও প্রত্নতত্ত্ব অধিদপ্তর বিভিন্ন সময় সংস্কার ও পুনর্নির্মাণ প্রকল্প পরিচালনা করেছে। এটি পিরোজপুরের সামাজিক ও সাংস্কৃতিক ইতিহাসের অঙ্গ।

## মানচিত্র

## সম্পর্কিত নিবন্ধ

* পিরোজপুর জেলা
* বাংলাদেশের ঐতিহাসিক স্থাপনা
* বাংলার জমিদার পরিবারসমূহ

## সূত্র


বিষয়শ্রেণী:পিরোজপুর সদর উপজেলা
বিষয়শ্রেণী:পিরোজপুর জেলার ভবন ও স্থাপনা